Små til middelsstore fluer (3 – 11 mm), grålige eller gulaktige på farge, kroppen og hodet med lange børster. er høyere enn langt, med store, ovale fasettøyne, som ikke møtes i pannen. I pannen sitter flere lange børster : én (orbitalbørste) ved innerkanten av hvert fasettøye, et eller to par børster nær midten, et fremoverrettet par festet mellom punktøynene, og to par lange børster på bakhodet. Det midtre av disse parene (postvertikalbørster) er festet bak punktøyene og de to børstene krysser hverandre. Antennene er tre-leddete, det tredje leddet er omtrent dobbelt så langt som høyt og bærer en fjærgrenet antennebørste nær roten på oversiden. Ansiktet er flatt. Kinnbørste finnes hos noen arter, mangler hos andre. Munndelene er av vanlig fluetype, lite påfallende. (thorax) er noe hvelvet slik at fluene virker pukkelryggete. Det er dekket av bestøvning og derfor matt. Ryggsiden har fine hår og lange børster, sidene bare børster. er middels store, brede, uten fargetegninger. Vingefremkanten er brutt på ett sted og bærer en del ganske lange børster. Fire lange, rette årer når til vingekanten. er middels kraftige og ganske lange, med noen lange børster. er sylindrisk, med ganske lange hår og noen kraftige børster.